Oksifilna celica
Oksifilne celice so izrazito eozinofilno obarvane celice v obščitnici. So večje od glavnih obščitničnih celic, imajo okroglo in majhno jedro ter številne nepravilno oblikovane mitohondrije, posledično pa zrnat videz citoplazme. Do pubertete je njihovo število majhno, s starostjo pa narašča. Celice se pogosto organizirajo v skupke, prisotne pa so tako na obrobju kot tudi v osredju žleze. Povečini so hormonsko neaktivne, vendar je pri nekaterih celicah bila opažena nizka sinteza parathormona (PTH), kar nakazuje na to, da so oksifilne celice prehodni derivat glavnih obščitničnih celic.

Medicinski pomen 
V nuklearni medicini se oksifilne celice izrablja za določitev bolezenske slike obščitnice. Mitohondriji, in s tem tudi oksifilne celice zaradi velike količine le-teh, imajo namreč veliko afiniteto za privzem kontrastnega barvila tehnecij-sestamib. V skladu s tem se v primeru suma na rakasto obolenje (npr. zaradi povišane vrednosti PTH in bolj izraženih ledvičnih kamnov) obščitnico označi s tem barvilom, nato pa se jo slika z gama kamero. V primeru rakastega obolenja bo kontrast barvila v oboleli obščitnici večji oz. svetlejši v primerjavi z drugimi obščitnicami zaradi večjega števila oksifilnih celic.

Sklici 

Živalske celice
Sekretorne celice
Endokrini sistem
Oksifilne celice so izrazito eozinofilno obarvane celice v obščitnici . So večje od glavnih obščitničnih celic , imajo okroglo in majhno jedro ter številne nepravilno oblikovane mitohondrije , posledično pa zrnat videz citoplazme . Do pubertete je njihovo število majhno , s starostjo pa narašča . Celice se pogosto organizirajo v skupke , prisotne pa so tako na obrobju kot tudi v osredju žleze . Povečini so hormonsko neaktivne , vendar je pri nekaterih celicah bila opažena nizka sinteza parathormona ( PTH ) , kar nakazuje na to , da so oksifilne celice prehodni derivat glavnih obščitničnih celic . Medicinski pomen V nuklearni medicini se oksifilne celice izrablja za določitev bolezenske slike obščitnice . Mitohondriji , in s tem tudi oksifilne celice zaradi velike količine le - teh , imajo namreč veliko afiniteto za privzem kontrastnega barvila tehnecij - sestamib . V skladu s tem se v primeru suma na rakasto obolenje ( npr. zaradi povišane vrednosti PTH in bolj izraženih ledvičnih kamnov ) obščitnico označi s tem barvilom , nato pa se jo slika z gama kamero . V primeru rakastega obolenja bo kontrast barvila v oboleli obščitnici večji oz . svetlejši v primerjavi z drugimi obščitnicami zaradi večjega števila oksifilnih celic . Sklici Živalske celice Sekretorne celice Endokrini sistem